cyanic-selkie/wikianc huggingface dataset:
Վարդենուտ
Մասնակցությունը պատերազմներին
Գյուղի 100-ից ավելի որդիներ 1918 թվականի մայիսի 22-29-ը մասնակցել են Ապարանի հերոսամարտին։ Երկրորդ համաշխարհային պատերազմին մասնակցել են 168 ափնեցիներ։ Նրանցից 110-ը զոհվել են։ Արցախյան ազատամարտին մասնակցել են մեկ տասնյակից ավելի վարդենուտցիներ։ Նրանցից 3-ը զոհվել են։ Մասնակիցներից երեքը արժանացել են ՀՀ "Արիության" և մեկը՝ "Մարտական ծառայության" մեդալների։ Գյուղի կենտրոնում կանգնեցվել է Երկրորդ համաշխարհային պատերազմում զոհված վարդենուտցիների հուշարձան կոթողը։
Հայտնի վարդենուտցիներ
Գյուղում է ծնվել արցախյան պատերազմի մասնակից մայոր՝ Նվեր Կնյազյանը, պետական ծառայող Գագիկ Արշակյանը։ Գյուղից են սերում Արցախյան ազատամարտի մասնակիցներ Գրիգոր Հմայակյանը, Սամվել Հարությունյանը, հոգեբանական գիտությունների թեկնածու Արամ Գյուրջյանը, դպրոցի տնօրեն Սամվել Ադամյանը։
Տեղական ինքնակառավարում
Համայնքի ղեկավար՝ Կամո Սահակյան
Ավագանու անդամների ցուցակ
Ծանոթագրություններ
Կատեգորիա:Արագածոտնի մարզի գյուղեր Կատեգորիա:1831 թվականին հիմնադրված բնակավայրեր
Կորունդ
Ասկն, կորունդ (հինդի լեզվով — kauruntaka), միներալ։
Հանքավայրեր կան Աֆրիկայում, Հնդկաստանում, Մյանմայում, Հունաստանում, Ռուսաստանում, Ղազախստանում և այլուր։ Ասկնի գեղեցիկ երանգներով թափանցիկ բնական բյուրեղները տակավին հին ժամանակներից կիրառվել են որպես թանկարժեք քարեր։ Անթափանց Ասկնի հատիկավոր ագրեգատները լավ հղկանյութ են։ Ասկնը ստացվում է նաև արհեստական եղանակով։ Այդպիսի Ասկնն օգտագործվում է ոսկերչական գործում, ժամացույցներում և այլ ճշգրիտ սարքերում որպես հենաքարեր, ինչպես նաև օպտիկակական գեներատորներում՝ լազերներում։
Ծանոթագրություններ
Կատեգորիա:Միներալներ Կատեգորիա:Ալյումինի միներալներ
Նովոմիխայլովկա (գյուղ, Միյակինսկի շրջան)
Նովոմիխայլովկա (Новомихайловка, Яңы Михайловка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 53 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Թբիլիսիի Ազատ համալսարան
Թբիլիսիի Ազատ համալսարան (თავისუფალი უნივერსიტეტი), վրացական մասնավոր համալսարան, բացվել է 2007 թվականին։ Կազմակերպվել է Թբիլիսիի մենեջմենթի Եվրոպական դպրոցի և Թբիլիսիի Ասիայի և Աֆրիկայի երկրների ինստիտուտի միաձուլման ճանապարհով։ Այն հիմնել է վրացի գործարար, կենսաբանական գիտությունների թեկնածու Կախա Բենդուկիձեն, ինչպես նաև համատեղությամբ` գիտելիքի հիմնադրամի հհիմնադիրը։ Նա իր նպատակն էր համարում ապահովել բարձրակարգ կրթական ծառայություններ բոլոր մեծահասակների համար` անկախ ֆինանսական վիճակից, հաշվի առնելով մտադրությունների հստակությունը և ապագայի ծրագրերը շատ ավելի կարևորությունը ։
Ազատ համալսարանի կազմում ընդգրկված են 7 ֆակուլտետներ՝ Ասիայի և Աֆրիկայի երկրների ինստիտուտ (Միջազգային հարաբերություններ), բիզնեսի ֆակուլտետ, Իրավագիտության ֆակուլտետ, ֆիզիկայի ֆակուլտետ, համակարգչային գիտությունների և մաթեմատիկայի ֆակուլտետ, կերպարվեստի և դիզայնի ֆակուլտետ և կառավարման և սոցիալական գիտությունների ֆակուլտետ։ Ղեկավարումն իրականացնում են հոգաբարձուների խորհուրդը և գիտելիքի հիմնադրամը, յուրաքանչյուր ֆակուլտետում կա իր ուսումնական պլանը և իր կրթական ծրագրերը։ Կենտրոնական մասնաշենքը գտնվում է Թբիլիսիում՝ Վրաստանի ագրարային համալսարանի հարևանությամբ, Ազատ համալսարանի մասնաճյուղերն ամբողջ երկրում են (այդ թվում՝ Անասեուլի կրթական կենտրոնում)։ Համալսարանի ռեկտոր՝ Վախթանգ Լեժավա։ Պետական համալսարանում կան 56 դասախոսներ ստացիոնար բաժանմունքում, 84՝ հեռակա։ 44 դասախոս՝ փիլիսոփայության դոկտոր։ Դասախոսությունները ամեն օր կարդում են դեկաններն և մեթոդիստները ։  Համալսարանը Վրաստանի 80 համալսարանների շարքում է, որոնք պաշտոնապես համապատասխանում են Կրթության միջազգային ստանդարտներին՝ զբաղեցնելով բարձրագույն դիրքերից մեկը ։
Հիմնադրի մասին
Հիմնադիրը՝ Կախաբեր (Կախա) Ավթանդիլի Բենդուկիձեն է (1956-2014), որը ավարտել է Թբիլիսիի պետական համալսարանի կենսաբանական ֆակուլտետը և 1980 թվականին ստացել է գիտությունների թեկնածուի աստիճան Մոսկվայի պետական համալսարանում։ 1987 թվականին նա ստեղծել է Բիոպրոցես առևտրային գործունեության իրավունքով հասարակական կազմակերպություն, որը կենսաքիմիկատներ է արտադրել գիտական հետազոտությունների համար և մշակել կենսատեխնոլոգիաներ։ ժամանակի ընթացքում նա դարձել Է Ռուսաստանի հայտնի գործարարներից մեկը։ Բենդուկիձեն եղել է Ռուսաստանի կառավարությանն առընթեր արդյունաբերական քաղաքականության և ձեռներեցության խորհրդի անդամ, ինչպես նաև արդյունաբերողների և ձեռնարկատերերի ռուսական միության փոխնախագահ և հարկային և բյուջետային քաղաքականության կոմիտեի ղեկավար։ 2004 թվականին Բենդուկիձեն տեղափոխվել է Վրաստան՝ դառնալով երկրի էկոնոմիկայի նախարար, սակայն Ռուսաստանից նրա հեռանալու փաստացի պատճառը մերկանտիլիզմի պետական քաղաքականության մերժումն էր
Հեղափոխությունից հետո Բենդուկիձեն էկոնոմիկայի նախարար էր նշանակվել նոր նախագահ Միխեիլ Սաակաշվիլիի և վարչապետ Զուրաբ Ժվանիայի կարգադրությամբ ՝ այդ պաշտոնում աշխատելով 2004 թվականի հունիսից մինչև դեկտեմբեր։ 2004 թվականի դեկտեմբերից մինչև 2008 թվականի հունվարը նա եղել է բարեփոխումների համակարգման նախարար, ինչպես նաև գլխավորել Է Վրաստանի կառավարությանն առընթեր գրասենյակը 2008 թվականի փետրվարից մինչև 2009 թվականի փետրվարը։ Հենց Բենդուկիձեն է իր ներդրումն ունեցել Վրաստանի տնտեսության ոլորտում մի շարք ազատական բարեփոխումների իրականացման գործում ՝ 2004-2007 թվականներին ապահովելով ՀՆԱ-ի 9,3 տոկոս տարեկան աճ և 4 անգամ ավելացնելով արտասահմանյան ներդրումները։ Բենդուկիձեի առաջարկած աշխատանքի շուկայի ազատականացումը և հարկերի նվազեցումը հանգեցրել են միջին խավի ձևավորմանը։ ։
Կրթության ոլորտում Բենդուկիձեի հիմնական վաստակը գիտելիքի հիմնադրամն է, որն էլ դարձավ Թբիլիսիի Ազատ համալսարանի և Թբիլիսիի ագրարային համալսարանի առաջացման գործոններից մեկը ։ 2014 թվականին Կախա Բենդուկիձեի մահից հետո (հրաժեշտի արարողությունը տեղի է ունեցել Ազատ համալսարանում) նրա դուստրը՝ Անաստասիա Գոնչարովան, ճանաչվել է ժառանգորդ և հայտարարել, որ հոր թողած ժառանգությունը նա օգտագործում է Վրաստանում կրթության հետագա զարգացման համար ։ 2016 թվականից այն ղեկավարում է Վրաստանի ագրարային համալսարանը ։
Ֆակուլտետներ
1991 թվականին հիմնադրվեց Ասիայի և Աֆրիկայի երկրների ինստիտուտը, որը սկիզբ դրեց Ազատ համալսարանում Միջազգային հարաբերությունների ծրագրին. նախկինում այնտեղ իրականացվում էր միայն հեռավոր, միջին և Մերձավոր Արևելքի լեզուների դասավանդումը, սակայն վերջերս այնտեղ նաև առաջարկվում են Եվրոպայի և ԱՄՆ — ի երկրների ուսումնասիրության ծրագրեր ։ Միջազգային հարաբերությունների կրթական ծրագիրը թույլ է տալիս պատրաստել ապագա դիվանագետներ, արտաքին գործերի, պաշտպանության նախարարությունների աշխատակիցներ, ազգային անվտանգության ծառայությունների և միջազգային կազմակերպությունների աշխատակիցներ, ձեռներեցության ոլորտի ապագա գործիչներ և դասախոսներ։ Դասավանդվում են միջազգային դիվանագիտության, քաղաքագիտության, իրավունքի և տնտեսագիտության դասընթացներ, ուսումնական ծրագիրը հնարավորություն է տալիս նաև ուսումնասիրել գրականություն, մշակույթ, կրոն և պատմություն, ինչպես նաև մեկ օտար լեզու ։ Ազատ համալսարանը համագործակցում է Վրաստանի Կոնֆուցիուսի ինստիտուտի հետ և անցկացնում է «Չինարենի կամուրջ մրցույթը» ։
Բիզնես դպրոցն ի սկզբանե ստեղծվել է մենեջմենթի Եվրոպական դպրոց անվանմամբ և ավելի քան 20 տարի եղել է Վրաստանում բիզնես կրթության ոլորտի առաջատարը։ Առաջարկում է բակալավրի և մագիստրատուրայի ծրագրեր Մենեջմենթ, Մարքեթինգ, Ֆինանսներ և վարկ, Բիզնես, գործառնությունների կառավարում և այլն։ Շեշտը դրվում է բիզնեսի ոլորտում իրական պրակտիկայի վրա, ինչը զարգացնում է ուսանողների ճկունությունը, ստեղծարարությունն ու ձեռնարկատիրական ունակությունները ։ Մասնավորապես, բիզնես-վարչարարության ծրագիրն արժե տարեկան մինչև 3300 եվրո ։
Համակարգչային գիտությունների և մաթեմատիկայի ֆակուլտետի ծրագիրն առաջարկում է բակալավրիատի երկու ուղղություններով՝ Մաթեմատիկա և համակարգչային գիտություններ, որոնցից մեկը ուսանողները պետք է ընտրեն։ Ընդունելությունն իրականացվում է Վրացական Միասնական ազգային քննության արդյունքների հիման վրա։ Այսպես, 2014 թվականին ընդունվել են 7 լավագույն ուսանողները, որոնք բարձրագույն ցուցանիշներով քննություն են հանձնել ։ Թբիլիսիի ազատ համալսարանը տեխնիկական մասնագիտությունների ուսանողների հետաքրքրության առումով նույն մակարդակի վրա է տեխնիկական համալսարանի հետ ։ Համալսարանի թիմը պարբերաբար մասնակցում է Իլյա Վեքուայի գավաթին ծրագրավորողների շրջանում ։
Պետական կառավարման և սոցիալական գիտությունների բակալավրիատի ծրագիրը մասնագիտանում է հումանիտար և սոցիալական գիտությունների՝ փիլիսոփայություն, սոցիոլոգիա, մարդաբանություն, հոգեբանություն, պատմություն, արվեստ և գրականություն ուսումնասիրություններում։ Ուսուցիչները խաղադրույք են կատարում անկախ, անհատական աշխատանքի, մտածողության և քննադատական վերլուծության վրա։ Ուսանողները ծանոթանում են դասական տեքստերին և մասնակցում են քննարկումներին։  Ֆակուլտետն առաջարկում է բիզնես կառավարման, տնտեսագիտության, իրավունքի և նախագիծ-մենեջմենթի ծրագրեր. շրջանավարտները կարող են աշխատել պետական, առևտրային և ոչ կառավարական կազմակերպություններում, ինչպես նաև ԶԼՄ-ներում ։
Լոտտա Քրեբթրի
Շառլոթ Մինյո Քրեբթրի, ով նաև հայտնի է որպես Լոտտա , ամերիկացի դերասանուհի, էստրադային արտիստ, հումորիստ և բարեգործ։
Քրեբթրին ծնվել է Նյու Յորքում և մեծացել Հյուսիսային Կալիֆորնիայի ոսկի արդյունահանող բլուրներում։ Այնտեղ նա հայտնի է եղել որպես մանկական կատարող։ Քրեբթրին դարձել է ամենահարուստ և ամենասիրված ամերիկացի էստրադային արտիստներից մեկը 19-րդ դարի վերջին։ 6 տարեկանից սկսած մինչև նրա թոշակավորումը՝ 45 տարեկան, նա զվարճացել է և կոչվել «ազգի սիրելին»։ Նրա կյանքի պատմությունը նկարահանվել է «Ոսկե աղջիկ» (1951) ֆիլմում Միտցի Գեյնորի գլխավոր դերում ։
Վաղ տարիներ
Շառլոթ Միգնո Քրեբթրին ծնվել է Նյու Յորքում 1847 թվականի նոյեմբերի 7-ին ։ Նրա հայրը՝ Ջոն Աշվորֆ Քրեբթրին, ով գիրք էր վաճառում, մեկնեց Սան Ֆրանցիսկո 1851 թվականին միանալու նրանց, ովքեր փնտրում են հարստություն Կալիֆորնիայի «Gold Rush»-ում։ Քրեբթրին և նրա մայրը՝ Մերի Անն Քրեբթրին, գնաց նրա հետևից 2 տարի հետո՝ միանալով Ջոնին Գրաս Վելլիի ծաղկուն քաղաքում ։ Մինչդեռ Գրաս Վելլիում էր, նա ղեկավարում էր կենսաօթևանը։ Լոտտան շուտով գրավել է հարևանուհու, պարուհի և դերասանուհի Լոլա Մոնտեսի ուշադրությունը, ով քաջալերում էր Լոտտայի խանդավառությունը ելույթներում ։
Քրեբթրիների ընտանիքը տեղափոխվեց և այս անգամ կենսաօթևան ստեղծեց «Rabbit Creek»-ում, 40 մղոն հյուսիս Գրաս Վելլիից։ Դրանից հետո նա առաջին անգամ պրոֆեսիոնալ կերպով հանդես է եկել պանդոկում՝ «Rabbit Creek»-ում՝ Ռոբինսոնների կատարողների ընտանիքի աջակցությամբ ։ Նա սկսեց շրջել Կալիֆոռնիական հանքարդյունաբանական ճամբարներում՝ իր անունը դարձնելով որպես պարուհի, երգչուհի և բանջո նվագող։
1856 թվականին նրանց ընտանիքը հետ եկավ նորից Սան Ֆրանցիսկո։ Ռովենա Գրենիս Սթիլը այդ տարի հիմնել է «The Gaieties, Temple of Mirth and Song» թատրոնը և Քրեբթրին՝ նրա հովանավորը այդ վայրի նախքին կատարողներից մեկն էր։ 1859 թվականին նա դարձավ «Միսս Լոթա՝ Սան Ֆրանցիսկոյի սիրելին» ։ Քրեբթրիի մայրը եղել է իր մենեջերը և հավաքել է Լոտտայի բոլոր ոսկու եկամուտները մեծ կաշվե տոպրակի մեջ։ Երբ այն դարձել է շատ ծանր, այն տեղափոխել են միջքաղաքային շոգենավ։
Ավելի ուշ կարիերա
Ունենալով ինքն իր համար անուն Կալիֆոռնիայում, 1863 թվականին նա մեկնում է Արևելյան ափ շրջագայելու, որտեղ նա սկսում է խաղալ պիեսներում, թատրոններում, ինչպիսիք են «The Old Curiosity Shop»-ը, Քեռի Թոմի խրճիթը և Փոքրիկ Նելը, Մարկիզուհին։ Իր փոքր չափսերով նա դարձավ սիրված կերպար երեխաների համար:1860-ականների վերջին «Լոտտա Պոլկան» և «Լոտտա Գելափը» Ամերիկայում բավական բուռն տեսք ունեցավ։ 20 տարեկանում նա ազգային աստղ էր։ Մինչև 1875 թվականը Քրեբթրին շրջում էր երկրով մեկ՝ իր թատերական ընկերության հետ միասին։ Նա իր հաջողության գագաթնակետին հասավ 1870-ականներին և 1880-ականներին ։
1880-ականներին նա մշտապես դիտված էր որպես Ամերիկայի ամենաշատ վարձատրվող դերասանուհին՝ շաբաթական մինչև 5000 դոլար գումար վաստակելով։ Նրա մայրը՝ Մերի Էնը, դեռ ղեկավարում էր Քրեբթրիի գործերը։ Երբ շոգենավի բեռնախցիկը չափազանց ծանրացավ, նա Քրեբթրիի եկամուտը ներդրեց տեղական անշարժ գույքի, մրցարշավի ձիերի և պարտատոմսերի մեջ։ Ներդրումների հետ մեկտեղ, գումարի մի մասն օգտագործեց տեղական բարեգործական կազմակերպություններին աջակցելու (Մասաչուսեթսի ազատված բանտարկյալներին օգնող ընկերություն - մոտ. 1846 թվական - դեռ ստանում է տարեկան դրամաշնորհներ) և շատրվաններ կառուցելու համար։ Լոտտայի շատրվանը, շատրվաններից ամենահայտնին, դեռևս կանգնած է Սան Ֆրանցիսկոյի «Market» և «Kearny» փողոցների խաչմերուկում և ամեն տարի ապրիլի 18-ը համարվում է հանդիպումների վայր՝ 1906 թվականի Սան Ֆրանցիսկոյի երկրաշարժի տարելիցի կապակցությամբ ։
Քրեբթրին մոր և եղբայրների հետ ճամփորդել է արտասահմանով։ Նա սովորել է ֆրանսերեն, այցելել թանգարաններ և սկսել սովորել նկարել։ Արտասահմանյան շրջագայությունից հետո Քրեբթրին վերադարձավ Սան Ֆրանցիսկո, որտեղ խաղաց Կալիֆոռնիայի թատրոնում՝ վերարտադրելով իր դերը Բոուենի «Little Nell and the Marchioness» ֆիլմում։ Կարոտելով նրան, երբ նա բացակայել էր, քաղաքը ջերմորեն արձագանքեց նրա վերադարձին և նրան վերաբերվեց որպես իրենց իսկ աստղի ։
1885 թվականին Քրեբթրիի մայրը 18 սենյականոց ամառանոց է կառուցել Նյու Ջերսի նահանգի Արլինգթոն Բրեսլին պուրակի հատվածում՝ Հոպատկոնգ լճի ափին։ Ատտոլ Տրիստ անունով տունը նախագծել է նշանավոր ճարտարապետ Ֆրենկ Ֆերնեսը։ Քրեբթրին երեկույթներ էր կազմակերպում, ձի էր քշում ինչպես նաև սկսում էր նկարել։ Այն կանգուն է մինչ այսօր և վերջին տարիներին վերանորոգվել է ։
Թոշակավորում
Քրեբթրին ստիպված էր թոշակի անցնել 1889 թվականի մայիսին Վիլմինգթոնում (Դելավեր), բեմի վրա ընկնելու հետևանքով։ Հոպատկոնգ լճում ապաքինվելուց հետո նա 1891-ին վերադարձի փորձ կատարեց և որոշեց մշտապես հեռանալ բեմից։ Ավելի ուշ նա դիմադրեց հրաժեշտի շրջագայության կոչերին։ 45 տարեկանում նա Ամերիկայի ամենահարուստ դերասանուհին էր, թատրոնը փոխվում էր, և նա դուրս եկավ բարձունքներից։ Նա վերջին անգամ հանդես եկավ 1915 թվականին Սան Ֆրանցիսկոյում անցկացվող «Lotta Crabtree Day»-ի՝ Պանամա-Խաղաղօվկիանոսյան ցուցահանդեսում ։
Թեև Քրեբթրին, ըստ երևույթին, իր սիրավեպի բաժինն ուներ, նրա ճանապարհորդությունը, ապրելակերպը և մայրը դժվարացնում էին երկարաժամկետ հարաբերությունները, և նա երբեք չամուսնացավ։ Թոշակի անցնելուց հետո Քրեբթրին ճանապարհորդեց, նկարեց (ներառյալ 1912 թվականին Փարիզում սովորելը) և ակտիվ գործունեություն ծավալեց բարեգործական ոլորտում։ Իր կյանքի վերջում Քրեբթրին տեղափոխվեց Մասաչուսեթս, նա նաև հողամասի սեփականատեր էր, որը գտնվում էր Քուինսիի Սկուանտումի հատվածի հարավային մասում, Մասաչուսեթս նահանգի Բոստոնից անմիջապես հարավ։ Նշվում է, որ այն գնվել է իր եղբոր (Էշվորթ) և նրանց ձիերի առողջության համար։ Հողերի զգալի մասը վաճառվել է որպես տնային հողեր 1930-1940-ականներին։ Երեխաները, ովքեր այդ օրերին դպրոց էին գնում նրա հողատարածքով, հաճախ անցնում էին գետնին տեղադրված տեղական գրանիտի երկու փոքր նշաններով, որոնց վրա փորագրված էին «Ruby Royal» և «Sonoma Girl» - Քրեբթրիի երկու ձիերը։ Ռուբիի համար քարը դեռ գոյություն ունի «Livesey Road»-ում։ Տեղական փողոցների անունները ներառում են «Ashworth», «Livesey», «Sonoma» և Քրեբթրի փողոցների առափնյա հատվածը։ Էշվորթն ընտանեկան ազգանուն էր, ինչպես և Լիվսին։ Լրացուցիչ տեղեկություններ կարելի է ստանալ Մասաչուսեթս նահանգի Քուինսիի պատմական հասարակությունում ։
Իր կյանքի վերջին 15 տարիներն անցկացրել է Բոստոնի Բրյուսթեր հյուրանոցում, որը նա գնել էր 1909 թվականին։ Նա մահացել է այնտեղ 1924 թվականի սեպտեմբերի 25-ին, 76 տարեկան հասակում, չբացահայտված պատճառներով։ Իր մահախոսականում New York Times-ը նրան անվանել է «հավերժ երեխա»։ Քննադատները նրան բնութագրում էին որպես չարաճճի, անկանխատեսելի, իմպուլսիվ, խռովարար, ծաղրող, բուռն, ցնցող, կենսուրախ և սատանայական։ Նրան հողարկավորեցին Նյու Յորքի Բրոնքս քաղաքի Վուդլոնի գերեզմանատանը։ Նա բարեգործական հիմնադրամից թողեց մոտ 4 միլիոն դոլար արժողությամբ գույք այնպիսի նպատակների համար, ինչպիսիք են վետերանները, ծերացող դերասաններն ու կենդանիները։ Գույքը բարդությունների հանդիպեց, երբ մի շարք մարդիկ անհաջող վիճարկեցին կտակը։ Վստահությունը գոյություն ունի նաև այսօր ։
Արտաքին հղումներ
Կատեգորիա:Սան Ֆրանցիսկո քաղաքում մահացածներ Կատեգորիա:20-րդ դարի ամերիկացի դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկացիներ Կատեգորիա:Թատրոնի դերասաններ Կատեգորիա:Կատակերգուներ Կատեգորիա:Արտիստներ
Օլաֆ V թագավորի 100-ամյակին նվիրված մեդալ
Օլաֆ V թագավորի 100-ամյակին նվիրված մեդալ, Նորվեգիայի պետական պարգև:
Պատմություն
Նորվեգիայի Օլաֆ V թագավորի 100-ամյակին նվիրված միջոցառումը տեղի ունեցավ 2003թ.-ի հուլիսի 2-ին: Այդ օրվան նվիրված հաստատվեց Օլաֆ V թագավորի 100-ամյակին նվիրված մեդալ: Մեդալը նախատեսված է թագավորական ընտանիքի անդամներին, պետական պաշտոնյաներին և նորվեգական դեսպանատների աշխատողներին պարգևատրելու համար ։
Նկարագրություն
Մեդալը շրջանաձև է և պատրաստված արծաթից: Վերին հատվածում պատկերված է թագավորական զինանշանը: Դիմային հատվածում պատկերված է թագավորը, որի շուրջ գրված է «OLAV • V • NORGES • KONGE •»: Մեդալի հակառակ կողմում՝ կենտրոնում պատկերված է Օլաֆ V թագավորի թագադրումը: Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին: Մեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով: Սալիկի վրա գրված է «1903-2003»:
Աղբյուրներ
100
Տարաս Թուսուզյան
Տարաս Գևորգի Թուսուզյան, Խորհրդային բանակի հայ գեներալ-մայոր 1965 թվականից։
Ծանոթագրություններ
Կատեգորիա:Հայ զինվորականներ Կատեգորիա:Հայ գեներալներ
Թոփրախ-թափա
Թոփրախ-թափա, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պետերսհագեն Էգերսդորֆ
Պետերսհագեն Էգերսդորֆ (Petershagen/Eggersdorf), կոմունա Գերմանիայի Բրանդենբուրգ հողատարծքում։
Գտնվում է Մերկիշ Օդերլանդ շրջանում։ Ենթարկվում է Բարնիմ Օդերբրուխի կառավարությանը։ Բնակչությունը կազմում է 13 875 մարդ (ըստ 2010 թվականի դեկտեմբերի 31-ի) ։ Տարածքը կազմում է 17,47 կմ²։ Պաշտոնական կոդ՝ 12 0 64 380։
Կոմունան ներառում է 2 գյուղական շրջան։
Ծանոթագրություններ
Կատեգորիա:Գերմանիայի քաղաքներ
(7735) Սկորզելի
(7735) Սկորզելի (Scorzelli), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 31-ին Շելտ Բասի կողմից Պալոմարում ։
Միջին հեռավորությունը Արեգակից կազմում է 2,758067 ա. մ., առավելագույնը մոտենում է 2,3056 ա. մ. հեռավորության վրա և հեռանում 3,2105 ա. մ. ։ Արեգակի շուրջ մեկ ամբողջական պտույտ է կատարում 1673,04 երկրային օրվա ընթացքում, իր ուղեծրով շարժվելով միջինում 0,215177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,26° անկյուն։
Սկորզելի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1980 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոլիվիա
Բոլիվիա, պետություն Հարավային Ամերիկայի կենտրոնական մասում։ Մակերևույթը լեռնային է։ Տարածքը զբաղեցնում են Կենտրոնական Անդերի լեռնաճյուղերը (Արևմտյան Կորդիլիերա, Ռիալ Կորդիլիերա, Կենտրոնական Կորդիլիերա) և դրանց միջև գտնվող Պունա սարահարթը։ Հարթավայրերը գտնվում են հյուսիս-արևելքում և աստիճանաբար իջնում են դեպի Ամազոնի դաշտավայր։
Բնական պաշարներ
Կան անագի, նավթի, գազի, պղնձի, ցինկի, կապարի, արծաթի հանքավայրեր։
Կլիմա
Կլիման մերձհասարակածային և արևադարձային է, լեռներում՝ խիստ արտահայտված վերընթաց գոտիականությամբ։ Գետերը՝ Բենին, Մամորեն և Գուապորեն, արագահոս են, ջրառատ և միախառնվելով առաջացնում են Մադեյրա գետը (Ամազոնի վտակ)։ Խոշոր լճերն են Պոոպոն և Տիտիկակայի արևելյան մասը։
Բնակչություն
Բոլիվիայի տարածքում հնագույն ժամանակներից բնակվել են հնդկացիական ցեղեր։ Գրեթե 300 տարի երկիրը Իսպանիայի գաղութն էր՝ Վերին Պերու անունով։ Ամերիկայի իսպանական գաղութների անկախության պատերազմի ընթացքում Սիմոն Բոլիվարի զորքերն ազատագրեցին երկիրը (1825 թվականին) և, ի պատիվ նրա, անվանեցին Բոլիվիայի Հանրապետություն։ Բնակչության 60 %-ը հնդկացիներ են՝ կեչուաներ, այմարաներ և այլք։
Տնտեսություն
Տնտեսության հիմքը հանքարդյունաբերությունն է, գլխավորապես՝ անագի, նավթի, ծարիրի, կապարի և ցինկի արդյունահանումը։ Կան սննդի և տեքստիլ արդյունաբերության ձեռնարկություններ։
Գյուղատնտեսություն
Գյուղատնտեսական գլխավոր մշակաբույսերն են սուրճը, եգիպտացորենը, շաքարի ճակնդեղը, ծխախոտը, կակաոն և այլն։ Զբաղվում են նաև անասնապահությամբ։
Մշակույթ
Երկրում պահպանվել են հնդկացիների մշակույթի որոշ ավանդույթներ։ Ազգային մշակույթի ամենաբնորոշ երևույթը դիմակահանդեսներն են, որ փետըրվար-մարտ ամիսներին կազմակերպվում են խոշոր քաղաքներում։ Դիմակահանդեսների օրերին խաղացվում են ներկայացումներ (դիաբլադոս), որոնց հիմքում բարու և չարի պայքարն է։
Սպիտակապոչ եղտյուրիկ
Սպիտակապոչ եղտյուրիկ, քարադրների ընտանիքին պատկանող, բնադրող-չվող և հազվագյուտ թռչուն։ Մարմնի երկարությունը 26-29 սմ է, թևերի բացվածքը՝ 67-70 սմ։ Պոչը սպիտակ է, ոտքերը՝ երկար և դեղին։ Վիզն ու մարմինը վերևից մոխրագույն-դարչնագույն են, գլուխը՝ միատարր բաց մոխրագույն։ Կուրծքը մոխրագույն է, գոտկատեղը, պոչը և մարմինը՝ ներքևից սպիտակավուն։ Բազկաթևի և սև առաջնային փետուրների վրա կա սպիտակավուն լայնակի շերտ։ Կերակրվում է քայլելով կամ վազքի ընթացքում, կանգ է առնում զոհին բռնելու համար։ Բնակվում է ծանծաղ և խոնավ տարածքներում, լճակների տղմոտ ափերին։ Որպես բնադրող տեսակ՝ Հայաստանի Հանրապետությունում հայտնաբերվել է 1980-ական թվականներին՝ Արարատյան դաշտի ձկնաբուծական տնտեսություններում, Սուրենավան գյուղի (Արարատի մարզ) շրջակայքում։ Սնվում է անողնաշարավորներով։ Գարնանը վերադառնում են ապրիլ-մայիս ամիսներին։ Առաջին ձվերը բներում հայտնվում են մայիսի վերջին տասնօրյակին։ Հուլիսի 3-րդ տասնօրյակից հայտնվում են վտանգի դեպքում ինքնուրույն թաքնվող ձագեր։ Ծնող թռչուններն այդ ընթացքում խիստ աղմկարար են և շարունակ անհանգիստ թռիչքով աշխատում են հեռացնել ձագերին սպառնացող վտանգը։ Որպես հազվագյուտ տեսակ անհատական պաշտպանության կարիք ունի։ Գրանցված է Հայաստանի Հանրապետության Կարմիր գրքում։
Տարածվածություն
Տարածված է Պակիստանում և Հյուսիսարևմտյան Հնդկաստանում, Կենտրոնական Թուրքիայից, Իրաքից և Իրանից դեպի արևելք։
Վերջին տարիներին Հայաստանի տարածքում առաջացնում է գաղութներ։ Բնադրավայրերը հայտնաբերված են Արարատի մարզի Արմաշի ձկնաբուծական տնտեսության տարածքում ։
Էկոլոգիա
Ապրում է ջրավազանների մոտ գտնվող կավային աղուտային տեղամասերում։
Հայաստանում չվող տեսակ է։ Բնադրավայրերում հանդիպում է ապրիլից մինչև սեպտեմբեր։ Ձվադրում է տարեկան մեկ անգամ՝ ապրիլին և մայիսի սկզբին, բնադրում՝ հողի վրա՝ դնելով 3, հազվադեպ` 4 ձու։ Ձարգացումը տևում է 22-24 օր ։
Պահպանություն
Հայաստանում խիստ սահմանափակ արեալով հազվագյուտ տեսակ է։ Քիչ մտահոգ կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Բնադրավայրերը հայտնի են միայն Արմաշի ձկնաբուծական տնտեսության տարածքում։ Պոպուլյացիայում հաշվառվում է հավանաբար 30-40 զույգ։
Սպառնացող վտանգներից է փոքր թվաքանակը, տնտեսական գործունեության արդյունքում բնորոշ բնադրավայրերի ոչնչացումը, անմիջապես բնադրավայրերի մոտ անասունների արածեցումն ու որսագողությունը։
Պահպանության միջոցառումներ չեն իրականացվում։ Տեսակը խիստ պահպանման կարիք ունի ։
Լոնդոնյան արձակուրդներ
Լոնդոնյան արձակուրդներ (A Royal Night Out), բրիտանական մելոդրամա, որի ռեժիսորը Ջուլիանա Ջարոլդն է։ Ֆիլմի պրեմիերան կայացել է 2015 թվականի մայիսի 14-ին Ավստրալիայում ։
Դիպաշար
Ֆիլմի հիմքում ընկած են իրական դեպքեր, որոնք տեղի են ունենում Լոնդոնում 1945 թվականի մայիսի 8-9-ի գիշերը, երբ Մեծ Բրիտանիան նշում է հաղթանակի օրը։ Մարգարիտ թագուհին և իր քույր Եղիսաբեթը՝ ապագա Եղիսաբեթ II-ը, իրենց հոր՝ Ջորջ VI-ի թույլտվությամբ լքում են Բուկինհեմյան պալատը։ Նրանք երկու ուղեկցորդների օգնությամբ գնում են քաղաք, որպեսզի զգան ժողովրդի միասնականությունը։ Չնայած սովորական քաղաքացիների կյանքի մասին տեղեկություններ չունենալու հետ կապված մի շարք արկածների, գիշերվա ժամը 6-ին տուն հասնելուն՝ ամեն ինչ լավ է ավարտվում։ Թագավորը սեղմում է արքայադստերը փրկողի ձեռքը։ Եղիսաբեթը նրան թագավորական մեքենայով հասցնում է մի տեղ, որտեղ նրանք համբուրվում են։
Իրական հիմքեր
Եղիսաբեթ և Մարգարիտ արքայադուստրները 1945 թվականի մայիսի 9-ին իսկապես մասնակցություն է ունեցել Լոնդոնի փողոցների զբոսանքներին։ Խումբը կազմված էր 16 մարդկանցից՝ այդ թվում մի քանի ընկեր-բարեկամներ, դաստիարակ և զինված պահակ։ Սակայն արքայադուստրերը վերադարձել են պալատ առանց ուշացման, ինչպես և պլանավորել էին, իսկ ֆիլմում դեպքը չափազանցված է ։
Խրիստինովկա (քաղաք, Ուկրաինա)
Խրիստինովկա (Христинівка), քաղաք Ուկրաինայի Չերկասիի մարզի Խրիստիանովկայի շրջանում, շրջկենտրոն։ Հիմնադրվել է 1574 թվականին։
2007 թվականի տվյալներով Խրիստինովկա քաղաքում բնակվում էր 18 543 մարդ։
Արտաքին հղումներ
Կատեգորիա:Ուկրաինայի քաղաքներ Կատեգորիա:1574 թվականին հիմնադրված բնակավայրեր Կատեգորիա:1890 թվականին հիմնադրված բնակավայրեր
Քարաբերդի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Քարաբերդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 9 հուշարձան (12 միավոր)։
Ծանոթագրություններ
Կատեգորիա:Շիրակի մարզի հուշարձանների ցանկեր
Նովոմիխայլովկա (գյուղ, Չիշմինսկի շրջան)
Նովոմիխայլովկա (Новомихайловка, Яңы Михайловка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Գեորգի Տուսուզով
Կենսագրություն
Գեորգի Տուսուզովը ծնվել է Նոր նախիջևանում 1986 թ.։ 1915 թ. ավարտում է Մոսկվայի համալսարանի իրավաբանական ֆակուլտետը։ Աշխատում է երդվյալ ատենակալ, ապա իրավաբան։ Ակտիվ պայքարում է թափառաշրջիկության և գողության դեմ։
Տուսուզովին միշտ գրավել է բեմը, ուսանողական տարիներից նա մասնակցում է ներկայացումներին։ Ռոստովում ընդունվում է «Թատերական արվեստանոցներ» թատերախումբը, ծանոթանում և ընկերանում է Եվգենի Շվարցին։ Ավելի ուշ մեկնում է Մոսկվա, ուր ելույթ է ունենում «Не рыдай!» պանդոկի բեմում, որպես կոնֆերանսիե։ 1924 թ. աշխատում է «Синяя блуза» թատրոնում։
1934 թվականի հունվարի 1-ին Տուսուզովը ընդունվում է «Սատիրայի թատրոն» և դառնում նրա լեգենդար «էպիզոդի արքա» - դերասանը։ Իր երկարատև կյանքում (95 տարի) նա չի խաղացել է և ոչ մի գլխավոր դեր, բայց խաղացել է (իր հաշվարկով) 2847 երկրորդական դեր։ Շատ է նկարահանվել կինոյում՝ դարձյալ երկրորդական դերեր ։
Ծանոթագրություններ
Կատեգորիա:1889 ծնունդներ Կատեգորիա:1986 մահեր Կատեգորիա:Հայ դերասաններ Կատեգորիա:Նոր Նախիջևան քաղաքում ծնվածներ Կատեգորիա:Մոսկվա քաղաքում մահացածներ Կատեգորիա:Մոսկվայի պետական համալսարանի շրջանավարտներ Կատեգորիա:20-րդ դարի դերասաններ Կատեգորիա:Վագանկովյան գերեզմանատանը թաղվածներ Կատեգորիա:ՌԽՖՍՀ վաստակավոր արտիստներ
Աշոտ Աղաբաբյան (քաղաքական գործիչ)
Աշոտ Սերյոժայի Աղաբաբյան, քաղաքական գործիչ, գործարար , Հայաստանի Ազգային ժողովի նախկին պատգամավոր։
Կենսագրություն
Աշոտ Աղաբաբյանը ծնվել է 1952 թվականի նոյեմբերի 8-ին Երևանում ։ 1970-1972 թվականներին ծառայել է խորհրդային բանակում։ 1978 թվականին ավարտել է Երևանի ժողովրդական տնտեսության ինստիտուտը ։ Ստացել է տնտեսագետի որակավորումը։ 1974 թվականին Երևանի մետաքսի կոմբինատում աշխատել է հանգուցակապող, իսկ 1974-1977 թվականներին՝ փականագործ։ 1977-1978 թվականներին եղել է Երևանի տրիկոտաժի կոմբինատի տնտեսագետ, ապա՝ ճարտարագետ, իսկ 1979 թվականին` «Հայուղևորտրանսի» ավագ տնտեսագետ։ 1979-1980 թվականներին եղել է Երքաղսովետի գործկոմի առևտրի վարչության թիվ 3 սննդառի խանութի վարիչ, 1980-1983 թվականներին՝ Երևանի թիվ 6 սննդառի խանութի վարիչի տեղակալ, իսկ 1983-1992 թվականներին՝ Երևանի թիվ 4 սննդառի խանութի վարիչ։
1988 թվականին մասնակցել է «Անկախության բանակ» ռազմահայրենասիրական կազմակերպության մարտական գործողություններին (Երասխավան, Նուբարաշեն, Նոյեմբերյան, Լաչին և այլն), եղել է ռազմական խորհրդի անդամ, շտաբի պետ։ 1990 թվականին ընտրվել է Երևանի Մաշտոցի շրջխորհրդի պատգամավոր։ 1993-1999 թվականներին եղել է «Հրազդան» մարզահամալիրի գլխավոր տնօրեն, 1999 թվականից եղել է «Հրազդան մարզահամալիր Վ.Ձ.» ՓԲԸ տնօրենների խորհրդի նախագահ։ 2002 թվականին ընտրվել է Երևանի ֆուտբոլի ֆեդերացիայի նախագահ։ 2003-2007 թվականներին եղել է Ազգային Ժողովի պատգամավոր (թիվ 48 ընտրատարածք)։ Եղել է Ազգային Ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ։ 2007-2012 թվականներին եղել է Ազգային Ժողովի պատգամավոր՝ թիվ 33 ընտրատարածքից։ 19.06.2007-11.07.2007-ին եղել է Ազգային Ժողովի մարդու իրավունքների պաշտպանության և հանրային հարցերի մշտական հանձնաժողովի անդամ, իսկ 11.07.2007-06.05.2012 թվականներին՝ եղել է տնտեսական հարցերի մշտական հանձնաժողովի անդամ։ Եղել է ՀՀԿ խմբակցության անդամ։ 2012 թվականի մայիսի 6-ին Ազգային ժողովի պատգամավոր է ընտրվել թիվ 33 ընտրատարածքից։
Անձնական կյանք
Ամուսնացած է, ունի երեք զավակ։
Արտաքին հղումներ
Կատեգորիա:ՀՀ Ազգային ժողովի պատգամավորներ Կատեգորիա:ՀՀԿ անդամներ Կատեգորիա:Հայ գործարարներ Կատեգորիա:ՀՊՏՀ շրջանավարտներ Կատեգորիա:Մարտական ծառայության մեդալակիրներ Կատեգորիա:Հայ տնտեսագետներ Կատեգորիա:Հայ քաղաքական գործիչներ Կատեգորիա:ՀՀ վարչապետի հուշամեդալակիրներ
Աստերոիդների ցանկ (62801-62900)
Աստերոիդների ցանկ (62701-62800) * Աստերոիդների ցանկ * Աստերոիդների ցանկ (62901-63000)
Թուրուշ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Ադըյամանի մարզի բնակավայրեր
Nothing Without Love
«Nothing Without Love», ամերիկյան երգիչ Նեյթ Ռուսի երգը իր դեբյուտային սոլո Grand Romantic ալբոմից։ Թողարկվել է 2015 թվականի փետրվարի 23-ին։
Երգի մասին
2014 թվականի գարնանը Նեյթը իր պրոդյուսեր Ջեֆ Բասկերի հետ ծրագրավորում էր ստեղծել նոր երգ։ Այնուամենայնիվ Նեյթի խումբը՝ fun-ը նշեց, որ խումբը հանգստանում է, քանի որ խմբի անդամները այլ ծրագրերով են աշխատում։ Ռուսը Rollin Stone ամսագրին տված հարցազրույցում նշեց, որ ինքը սկսել է իր սոլո կարիերան։ Փետրվարի 18-ին Ռուսը հրապարակեց իր նոր սինգլը Յություբի իր էջում ։ Երգը ամբողջությամբ թողարկվեց 5 օր հետո ։
Ծանոթագրություններ
Կատեգորիա:2015 սինգլներ Կատեգորիա:2015 երգեր
Պոդելցիգ
Գտնվում է Մերկիշ Օդերլանդ շրջանում։ Ենթարկվում է Բարնիմ Լեբուսի կառավարությանը։ Բնակչությունը կազմում է 951 մարդ (ըստ 2010 թվականի դեկտեմբերի 30-ի) ։ Տարածքը կազմում է 25,14 կմ²։ Պաշտոնական կոդ՝ 12 0 64 388։
Ծանոթագրություններ
Կատեգորիա:Գերմանիայի քաղաքներ
(7736) Նիժնիյ Նովգորոդ
Միջին հեռավորությունը Արեգակից կազմում է 2,584574 ա. մ., առավելագույնը մոտենում է 2,0735 ա. մ. հեռավորության վրա և հեռանում 3,0957 ա. մ. ։ Արեգակի շուրջ մեկ ամբողջական պտույտ է կատարում 1517,69 երկրային օրվա ընթացքում, իր ուղեծրով շարժվելով միջինում 0,237203 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,13° անկյուն։
Վերխնյաչկա
Վերխնյաչկա (Верхнячка), քաղաքատիպ ավան Ուկրաինայի Չերկասիի մարզի Խրիստիանովկայի շրջանում։
2008 թվականի տվյալներով Վերխնյաչկա քաղաքատիպ ավանում բնակվում էր 4 032 մարդ։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1876 թվականին հիմնադրված բնակավայրեր
Սինդհի գրականություն
Սինդհի գրականություն, Ինդոս գետի ստորին ավազանի Սինդհ մարզում ապրող սինդհի ժողովրդի գրականությունը։ Սինդհի գրականության հնագույն հուշարձանը սինդհյան «Մահաբհարաթան» է (9-10-րդ դդ․)։ Սինդհի գրականության հիմքում ընկած է հարուստ բանահյուսություն։ Պահպանվել են առաջին բանաստեղծների չափածո գործերի հատվածներ, որոնք վերաբերում են 14-րդ դարին, բայց բանաստեղծական անընդմեջ ավանդույթն սկսվել է Կազի Կազանի (մահ․ 1551 թ.) և Շահ Աբդուլա Քարիմ Բուլարիի (1528-1623 թթ.) սուֆիական բանաստեղծությունների
Դասական շրջանի խոշորագույն բանաստեղծը Շահ Աբդուլ Լաթիֆ Բհիթաին է (1689 կամ 1690-1752 թթ.), որի հետևորդներն են հանրաճանաչ երգերի հեղինակ, քնարերգու Սաչալ Սարմաստը (1739-1826 թթ.) և Սամին (1743-1850 թթ.), որն իր ստեղծագործության մեջ համադրել է սանսկրիտ ու պարսկերեն պոետիկան։ Նրանք սինդհական պոեզիայի մեջ մտցրել են դոհա, վաի, շլոկա, սուր, կաֆի ժանրերը։ Պարսկերեն պոեզիայի ազդեցությունն ուժեղացել է 19-րդ դարում։ Սաբիթ Ալի շահը (1740-1810 թթ.) առաջին անգամ քասիդ է ստեղծել սինդհերեն, իսկ Խալիֆա Դուլ Մուհամմադը (1809-1856 թթ.) հրատարակել է գազելների առաջին դիվանը։ Բանաստեղծներ Բեդիլը (1814-1873 թթ.), Դալապատը (մահ․ 1841 թ.), Բեքասը (1858-1881 թթ.) և ուրիշներ օգտագործել են ազգային ավանդույթներից հեռու պատկերներ, որոնք բնորոշ են մերձավորարևելյան սուֆիական պոեզիային (վարդ ու սոխակ, մոմ ու թիթեռ, գինի ու մատռվակ)։ 19-րդ դարի վերջերին Սինդհի գրականության մեջ առաջացել է լուսավորական ուղղություն, որը գլխավորել է Միրզա Կալիչ Բեգը (1853-1929 թթ.)։
Երևան են եկել արձակն ու դրաման, որոնց թեման եղել է ազգային-ագատագրական պայքարը և ժողովրդի սոցիալական ազատագրումը։ Մինդհի արձակը սկզբնավորել են Միրզա Կալիչ Բեգը, Կաուդոմալ Չանդանմալը, Դայարամ Դիդումալը (1857-1927 թթ.), Դ․ Պարասարամը (մահ․ 1948 թ.), Բհերումալ Մեհերչանդը (մահ․ 1950 թ.) և Լ․ Ամարդինոմալը (մահ․ 1954 թ.)։ Հնդկաստանը 1947 թ.-ին երկու մասի բաժանվելուց հետո Սինդհի գրականությունը զարգանում է Հնդկաստանում և Պակիստանում։ Հրատարակվում են «Նայուն Կահանիուն» (Հնդկաստան), «Մեհրան» (Պակիստան) և այլ գրական հանդեսներ։ Մինդհերեն են թարգմանվում համաշխարհային գրականության ստեղծագործություններ։ Ամրապնդվում են ռեալիստական ավանդույթները։ Կան առաջադեմ գրողների կազմակերպություններ։ Առավել հայտնի ժամանակակից բանաստեղծներն են Նարայան Շյամը, Անչալը, Ռահին, Դարադհան Մահբուբին (Հնդկաստան), Շեյհ Այազը (ծն․ 1923 թ.), Մուհամմադ Բախշ Վասիֆը, Աբդուր Ռազզակ Ռազը և ուրիշներ (Պակիստան), արձակագիրները՝ Ռամ Փանջանին, Դոբինդ Մալհին, Ութամը (Հընդկաստան), Ամար Զալիլը, Թանվիր Աբբասին, Զամալ Աբրոն, Անջամ Հալաին (Պակիստան)։
Կատեգորիա:Հնդկաստանի արվեստ Կատեգորիա:Հնդկաստանի մշակույթ Կատեգորիա:Հնդկական գրականություն
Միխայիլ Կոցյուբինսկի
Միխայիլ Միխայլովիչ Կոցյուբինսկի (Миха́йло Миха́йлович Коцюби́нський, ), ուկրաինացի գրող, հասարակական գործիչ, հեղափոխական դեմոկրատ։
Կենսագրություն
Կոցյուբինսկու հիմնական ստեղծագործությունները՝ «Fata morgana» (մաս 1-2, 1904-1910 թվականներ) վիպակը և 1904-1912 թվականներին գրված մյուս գործերը, տալիս են 1905-1907 թվականների հեղափոխության և դրան հաջորդած ռեակցիայի շրջանի լայն պատկերը։ Այդ տարիներին են լույս տեսել «Ծիծաղ» (1906 թվական), «Ճանապարհին» (1907 թվական), «Ինչ է գրված կյանքի գրքում» (1911 թվական ), «Ձիերը մեղավոր չեն» (1912 թվական ) և այլ նովելներ։ Որպես կյանքի ամենահաղթ ճշմարտության հիմն հնչեց «Մոռացված նախնիների ստվերները» (1912 թվական) վիպակը։ Կոցյուբինսկու գործերի հիման վրա ստեղծված են «Արյունոտ լուսաբաց» (1957 թվական), «Ձիերը մեղավոր չեն» (1957 թվական), «Թանկ գնով» (1958 թվական), «Մոռացված նախնիների ստվերները» (1965 թվական) կինոնկարները։ Կոցյուբինսկուն նվիրված հուշաթանգարան կա Վիննիցայում (1927 թվական ) և Չեռնիգովում (1935 թվական)։
Ծանոթագրություններ
Կատեգորիա:Ուկրաինացի գրողներ Կատեգորիա:Ուկրաինացի հասարակական գործիչներ Կատեգորիա:Ուկրաինացի դրամատուրգներ Կատեգորիա:Ուկրաինացի սցենարիստներ
Աիդա (մյուզիքլ)
«Դիսնեյ թատերական արտադրություն» ընկերությունը բեմադրել է «Աիդա» մյուզիքլը՝ իտալացի կոմպոզիտոր Ջուզեպպե Վերդիի համանուն օպերայի։ Լիբրետոն գրել է Լինդա Վուլվերտոնը, երաժշտության հեղինակն է Էլթոն Ջոնը, իսկ խոսքերի հեղինակը Թիմ Ռայսն է։ Համաշխարհային պրիմերիան տեղի է ունեցել Բրոդվեյի «Պալատային թատրոնում» 2000 թվականի մարտի 23-ին։ Մինչ այդ այն ցուցադրվել է Ատլանտայում (1998), Չիկագոյում (1999), Բրոդվեյում (փետրվարի 24-ից մինչև 2000 թվականի մարտի 19-ը) ։ Մինչև 2004 թվականի սեպտեմբերի 5-ը մյուզիքլը ներկայացվել է 182 անգամ և առաջադրվել մրցանակաբաշխության, որտեղ արժանացել է 4 մրցանակի՝ «Լավագույն օրիգինալ միավոր», «Լավագույն առաջատար դերասանուհի», Թայմ ամսագրի «Տարվա տասը լավագույն թատերական ներկայացում» և գրեմի մրցանակ՝ «Լավագույն երաժշտական ալբոմ»-ի համար ։
Ծանոթագրություններ
Կատեգորիա:Երաժշտություն ըստ ժանրերի Կատեգորիա:Օպերա Կատեգորիա:Բրոդվեյան մյուզիքլներ Կատեգորիա:1998 երաժշտությունում Կատեգորիա:«Թոնի» մրցանակի դափնեկիրներ Կատեգորիա:Ռոք-օպերաներ
Պիլսկի Կռուգլյակ Դեպո
Պիլսկի Կռուգլյակ Դեպո, կառուցվել է 1870-1874 թթ., որը կապված է պրուսական հողերում երկաթուղու ինտենսիվ զարգացման հետ։ Դեպոն իր ճարտարապետական յուրահատուկ ոճով դարձավ պատմական օրինակելի կառույց Եվրոպայում։ Մի քանի տարի շահագործումից հետո դեպոյի մասին մոռացվել է։
Արտաքին հղումներ
Կատեգորիա:Երկաթուղային կայարաններ
Իմամուշաղի
Իմամուշաղի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դոնատո Մատերա
Դոնատո Ֆրանցիսկո Մատերա (Donato Francisco Mattera, ), առավել հայտնի է որպես Դոն Մատերա (Don Mattera), հարավաֆրիկացի բանաստեղծ, լրագրող, ձախակողմյան քաղաքական գործիչ և հասարակական գործիչ։ Պատանեկության տարիներին եղել է գանգստերական «հեղինակություն», փողոցային կազմակերպված հանցավոր խմբի առաջնորդ։ Ապարտհեյդի դեմ պայքարի շարժման մասնակից է։ Ապարտհեյդի դեմոնտաժից հետո եղել է հասարակական ակտիվիստ և գրականագետ։
Ծագում
Ծնվել է մի ընտանիքում, որը, ըստ ՀԱՀ և ՀՄ իշխանությունների պաշտոնական դասակարգման, դասվել է գունավորներին։ Դոնատո Մատերայի պապը Իտալիայից ներգաղթել է Հարավային Աֆրիկա և ամուսնացել սևամորթի հետ։ Հայրն ազգությամբ իտալացի էր, մայրը՝ թսվանա։
Ութ տարեկանում Դոնատոն պապի համառ պահանջով ուղարկվել է Դուրբան, որտեղ ավարտել է կաթոլիկ դպրոցը։ 14 տարեկանում վերադարձել է հայրենի Յոհաննեսբուրգ։ Բնակություն է հաստատել Սոֆիաթաունի բազմամշակութային, քրեականացված շրջանում։
Քաղաքականացված կրիմինալում
Դոն Մատերան Սոֆիաթաունում գլխավորել է խոշորագույն երիտասարդական ավազակախումբը, որն ընդունել է Vultures (Գիշանգղներ) անվանումը ։ Անձամբ մասնակցել է ծեծկռտուքների, ստացել դանակի և հրազենային վնասվածքներ։ Դոն Մատերայի կազմակերպված հանցավոր խումբը զբաղվում էր շորթմամբ, կողոպուտով և վերահսկում էր ալկոհոլային խմիչքների անօրինական վաճառքը։ Հետագայում Մատերան հիշում էր, որ ցավով և դառնությամբ հետևում էր, թե ինչպես էին երիտասարդ Աֆրիկացիները միմյանց ոչնչացնում գանգստերական պատերազմներում։
Միևնույն ժամանակ Դոն Մատերան սկսել է հետաքրքրվել հասարակական խնդիրներով։ Կյանքի փորձը բազմամշակութային Սոֆիաթաունում նպաստել է հակառասիստական հայացքների ձևավորմանը։ Մատերան ատելությամբ է լցվել ապարտհեյդի և աֆրիկացի ազգայնականների պետության հանդեպ։
Ես դարձա անապաստան և փողոցային գանգստեր։ Մեր աչքի առաջ քաղաքական ծաղրերգություն էր խաղարկվում։ Մենք լսել ենք ապարտհեյդի համակարգի, նրա կողմնակիցների և ֆունկցիոներների դեմ պայքարի կոչեր։ Ինձ համար փողոցների կապանքները կտրելը, աղքատությունը, ավազակությունը, սոցիալական գործընթացներին ներգրավվելը ժամանակի հարց էր։
1952 թվականից «Գիշանգղները» սկսել են քաղաքական դրդապատճառներով հարձակումներ իրականացնել ոստիկանության վրա։ Նրանց աջակցել են այլ հանցավոր խմբավորումների անդամները։ Սոֆիաթաունում լուրջ բախումներ և փոխհրաձգություններ են սկսվել։
Միաժամանակ Մատերան շարունակել է ակտիվ հանցավոր գործունեությունը։ Նրա խոստովանությամբ՝ 1956 թվականին «Գիշանգղները» ծրագրել էին հետաքննիչ լրագրող Արթուր Մեյմանի սպանությունը, որը հետագայում հայտնի գրողի կողմից անցկացվել էր ալկոհոլի ապօրինի առևտրի հետաքննության համար։
ՀՄ-ի կառավարությունը մտահոգված էր Սոֆիաթաունում տիրող իրավիճակով, ոչ այնքան հետնախորշային թաղամասի սոցիալական անբարեհաջողությամբ, որքան «ցեղերի անվերահսկելի խառնվածքով»։ 1950 թվականին դոկտոր Մալանի գրասենյակն ընդունել է տարածքային ռասայական տարանջատման մասին օրենք։ 1959 թվականին Հենդրիկ Ֆերվուրդի կառավարությունը սկսել է Սոֆիաթաունի հարկադիր վերաբնակեցումը։
Ռադիկալ ակտիվիստ
Շարպևիլում գնդակահարությունից հետո Դոն Մատերան կենտրոնացել է ապարտհեյդի դեմ քաղաքական պայքարի վրա։ Եղել է Սև գիտակցության շարժման և Աֆրիկայի ազգային կոնգրեսի երիտասարդական լիգայի անդամ։ Նա կազմակերպել է ընդհատակյա խմբեր, զբաղվել բողոքական հրապարակախոսությամբ, եղել է «Սև լրագրողների միության» կազմակերպիչը։ Ռեժիմի դեմ ելույթների համար բազմիցս ձերբակալվել է, ենթարկվել կտտանքների, մի քանի տարի անցկացրել տնային կալանքի տակ։
Իր քաղաքական գործունեության մեջ Դոն Մատերը կապված էր Աֆրիկյան ազգային կոնգրեսի և Հարավային Աֆրիկայի կոմունիստական կուսակցության ականավոր գործիչների հետ, այդ թվում՝ Վիննի Մանդելայի և Ռոնի Կասրիլսի հետ։ Միևնույն ժամանակ Մատերան շեշտել է, որ հայացքներով ոչ թե կոմունիստ է, այլ սոցիալիստ ։
1978 թվականին Դոն Մատերան դարձել է Ազանիայի ժողովրդական կազմակերպության (AZAPO՝ ծայրահեղ գաղտնի կառույց, որի գաղափարախոսությունը հիմնված էր մարքսիզմի, աֆրիկյան սոցիալիզմի, «սև գիտակցության» և Սթիվ Բիկոի ժառանգության սինթեզի վրա) հիմնադիրներից մեկը։ Կազմակերպությունն ունեցել է իր AZANLA ռազմական թևը, որի զինյալները պատրաստություն էին անցնում արտասահմանում։ Գաղափարական և քաղաքական առումով AZAPO-ն ավելի ձախ և արմատական դիրքեր էր զբաղեցնում, քան Աֆրիկյան ազգային կոնգրեսը։ 1983 թվականին Պիտեր Բոտայի բարեփոխումների շրջանում Դոն Մատերան մասնակցել է Ազգային ֆորում արմատական ​​բողոքական շարժման ստեղծմանը։
1986 թվականին Դոն Մատերան գնացել է Շվեդիա, որտեղ կապեր է հաստատել սոցիալ-դեմոկրատների և հակաֆաշիստական շարժման ձախ ակտիվիստների հետ։
Հասարակական գործիչ
1990-ական թվականների սկզբին ապարտեիդի ապամոնտաժումից հետո Դոնատո Մատերան զբաղվել է ակտիվ հասարակական գործունեությամբ, 143 կազմակերպությունների անդամ է ։ Մատերայի հիմնական հասարակական կառույցները հիվանդ և անապաստան երեխաների, ինչպես նաև նախկին բանտարկյալների վերականգնման կենտրոններն են։ Ամուսնացած է, ունի 9 երեխա։
2013 թվականի դեկտեմբերին Դոն Մատերան հրապարակային ելույթ է ունեցել Նելսոն Մանդելայի մահվան կապակցությամբ՝ հայտարարելով, որ «հարավաֆրիկացիները պետք է սիրեն իրենց երկիրը և իրենց ժողովրդին այնպես, ինչպես սիրում էր Մանդելան» ։
Լրագրող և բանաստեղծ
Դոն Մատերան մասնագիտությամբ երկար տարիներ եղել է լրագրող, աշխատել խոշոր հրատարակչություններում, այդ թվում՝ «Star» օրաթերթում, որը ժամանակին խմբագրել է Արթուր Մեյմանը, որը քառասուն տարի առաջ քիչ էր մնում՝ դառնար իր զոհը։
Դոն Մատերան հայտնի է նաև որպես գրականագետ և բանաստեղծ, բազմաթիվ գեղարվեստական ստեղծագործությունների հեղինակ ։ Նրա բանաստեղծական ոճը նշվում է պաթոսով և քնարականությամբ ։ Մասնակցում է աֆրիկյան արվեստի փառատոնների կազմակերպմանը ։ 1987 թվականին Մատերան մասնակցել է Հարավաֆրիկյան Գրողների կոնգրեսի հիմնադրմանը։
Դոն Մատերայի գլխավոր հեղինակային աշխատանքը համարվում է «Memory is the Weapon» ինքնակենսագրությունը (Հիշողությունը զենք է) ։ 1986 թվականին Մատերան «Azanian love song» (Ազանիայի սիրո երգը) բանաստեղծական ժողովածուի համար արժանացել է շվեդական PEN միջազգային կազմակերպության մրցանակին։
Ծանոթագրություններ
Կատեգորիա:Հարավաֆրիկացի բանաստեղծներ Կատեգորիա:Հարավաֆրիկացի գրողներ Կատեգորիա:Հարավաֆրիկացի լրագրողներ Կատեգորիա:Գանգստերներ
Խենթ ամբոխից հեռու (ֆիլմ)
Խենթ ամբոխից հեռու (Far from the Madding Crowd), ռեժիսոր Թոմաս Վինտերբերգի բրիտանական մելոդրաման՝ նկարահանված Թոմաս Հարդիի նույնանուն վեպի հիման վրա (1874 թվական)։ Սա վեպի 4-րդ էկրանավորումն է. առաջինն էկրանավորվել է 1967 թվականին Ջոն Շլեզինգերի կողմից։
Սյուժե
Վիկտորիանական Անգլիայում ագարակի անկախ և ուժեղ տեր Բատշեբա Էվերդենը ուշադրության է հրավիրում 3 շատ տարբեր ասպետների. ոչխարների գործարանատեր Գաբրիել Օակային, հուսահատ զինվորական սերժանտ Տրոյին և հաջողակ, պատկառելի ամուրի Ուիլյամ Բոլդվուդին։
Նկարահանումներ
Դեյվիդ Նիկոլսը նախագծի վրա սկսեց աշխատել 2008 թվականին ։ 2013 թվականի ապրիլին հայտարարվեց, որ Մաթիաս Շոնարթսին առաջարկվել է Գաբրիել Օակի դերը, իսկ Քերի Մելիգանին՝ Բատշեբա Էվերդենը ։ Պաշտոնապես նրանց մասնակցությունը հաստատվեց 2013 թվականի մայիսին, ինչպես նաև հաստատվեց Թոմաս Վինտերբերգի մասնակցությունը ։
Նկարահանումներն սկսեցին 2013 թվականի սեպտեմբերի 16-ին ։ Դրանք տեղի ունեցան Դորսետում, ինչպես նաև Օքսֆորդշիրում, Բակինհեմփշիրում և Լոնդոնում ։
Ֆիլմի շնորհանդեսը տեղի է ունեցել 2015 թվականի մայիսի 1-ին ։ Առաջին թրեյլերը թողարկվել է 2014 թվականի նոյեմբերի 24-ին։ Նրա մեջ հնչել է Քերի Մալիգանի և Մայքլ Շինի «Let No Man Steal Your Thyme» երգը։
Արտաքին հղումներ
Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Fox Searchlight Pictures ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բրիտանական մելոդրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Բրիտանական ֆիլմեր Կատեգորիա:Լոնդոնում նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:2015 դրամա ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում
Նովոմիխայլովկա (գյուղ, Ֆյոդորովսկի շրջան)
Նովոմիխայլովկա (Новомихайловка, Яңы Михайловка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Դավիթ Գիշյան
Դավիթ Բարսեղի Գիշյան, հայ զինվորական, Հայաստանի ԶՈւ-ի ժամկետային զինծառայող, Հայ-ադրբեջանական պատերազմի (2022) մասնակից։ Ծանր վիրավորվել է № զորամասի պաշտպանության գոտու մարտական դիրքում՝ հարձակման ժամանակ, գերեվարվել, և ապա սպանվել է գերության մեջ   ։
Կենսագրություն
Դավիթ Գիշյանը ծնվել է 2002 թվականի սեպտեմբերի 24-ին՝ Երևանում  ։
Վիրավորվելը և մահը գերության մեջ
Հայ-ադրբեջանական պատերազմի ժամանակ ադրբեջանական տելեգրամյան ալիքներում մի տեսանյութ է հայտնվում, որտեղ երևում է, որ Դավիթը վիրավորում է ստացել ուսի շրջանում, իսկ ադրբեջանցիները իբրև թե «օգնություն են ցուցաբերում» նրան։ Ադրբեջանական հարձակումից մեկ օր անց, սեպտեմբերի 14-ին Դավիթի հայրը ադրբեջնական տեսանյութերում ճանաչում է որդուն, և համոզվելով, որ որդին վիրավոր է և գերի, դիմում է իրավապաշտպաններին։ Հետո Միջազգային իրավական հարցերով Հայաստանի ներկայացուցչի գրասենյակը դիմում է Եվրոպական դատարան՝ խնդրելով հրատապ միջոց կիրառել՝ ապահովելու ռազմագերու կյանքն ու առողջությունը։ Եվ մինչ Եվրադարանը մինչև սեպտեմբերի 22-ը ժամանակ էր տվել Բաքվին պատասխանելու այս միջնորդությանը, սեպտեմբերի 17-ին երեկոյան պարզ է դառնում, որ Դավիթ Գիշյանը սպանվել է գերության մեջ։ Հայրը լրատվամիջոցներին արդեն տեղեկացրել էր, որ անձամբ է ճանաչել որդու մարմինը։ Այս տեղեկությունը հաստատում է նաև Միջազգային իրավական հարցերով ՀՀ ներկայացուցչության մամուլի խոսնակ Հասմիկ Սամվելյանը։ Շարքային զինծառայողը նույնականացված գերիների թվում է եղել  ։
Հասմիկ Սամվելյանը հավելել է նաև, որ դիմում է ուղարկվելու ՄԱԿ-ի Արդարադատության միջազգային դատարան` Հաագայի դատարան ։
Դավիթ Գիշյանի մասին տվյալները Միջազգային իրավական հարցերի Հայաստանի ներկայացուցչի գրասենյակին էր փոխանցել գերիների իրավունքների պաշտպանությամբ զբաղվող փաստաբան Արտակ Զեյնալյանը ։
Ծանոթագրություններ
Կատեգորիա:Հայ-ադրբեջանական պատերազմում զոհվածներ (2022)
Տրանկվիլիզատորներ
Տրանկվիլիզատորները (tranquilo - հանգստություն) կամ անքսիոլիտիկները (anxios - տագնապ, lysis - լուծում) վերացնում կամ թուլացնում են նևրոզներին բնորոշ վախը, տագնապը, անհանգստությունը, ներքին լարվածությունը։
Տագնապամարիչներ
Տագնապամարիչները վերացնում են այն դիսբալանսը, որն առկա է հոգեկան ադապտացիոն մեխանիզմների միջև, որի արդյունքում վերանում են անհանգստությունը, տագնապը, վախը, ագրեսիան։ Բացի այդ տագնապամարիչները բարձրացնում են սթրեսի նկատմամբ կայունությունը և էքստրեմալ իրավիճակների նկատմամբ ադապտացիոն մեխանիզմների հնարավորությունները։
Տրանկվիլիզատորների խմբեր
Տրանկվիլիզատորների խմբում ընդգրկված են տարբեր քիմիական կառուցվածք և ազդեցության մեխանիզմ ունեցող դեղեր՝ 1.	Բենզոդիազեպինային ընկալիչների համազդիչներ (բենզոդիազեպիններ)՝ Diazepam, Fenazepam) և այլն, 2.	Սերոտոնինային ընկալիչների համազդիչներ (Buspirone) 3.	Բարբիտուրատներ (Barbiturates) 4.	Տարբեր մեխանիզմներավ ազդող դեղեր (Zolpidem, Meprobamat և այլն)
Կատեգորիա:Հոգեմետ դեղեր
Լոսանջելեսյան պատմություն (ֆիլմ)
«Լոսանջելեսյան պատմություն» (L.A. Story), ամերիկյան ֆիլմ։ Ֆիլմը նկարահանել է ռեժիսոր Միկ Ջեքսոնը 1991 թվականին։ Գլխավոր դերակատարն է Սթիվ Մարտինը։
Բորչալա (գետ)
Բորչալա, գետ Հայկական լեռնաշխարհում։ Եվրոպացի ուսումնասիրողներից ոմանք (Լատչ, Հոնիգման), այսպես են անվանում Կուրի աջակողմյան վտակ Խրամի օժանդակ Դեբեդ գետը ։
Ծանոթագրություններ
Կատեգորիա:Հետ այբենարանի կարգով